Ալթայի Հանրապետության դրոշ

**Ալթայի Հանրապետության դրոշը** (ալթայերեն՝ Алтай Республиканыҥ маанызы) զինանշանի հետ միասին հանդիսանում է Ռուսաստանի Դաշնության Ալթայի Հանրապետության պետական խորհրդանիշը։

1992 թվականի հուլիսի 2-ին Ալթայի Հանրապետության օրենքով հիմնադրվել է առաջին պետական խորհրդանիշը՝ Ալթայի Հանրապետության դրոշը։

1993 թվականի մարտի 3-ին Լեռնային Ալթայի Հանրապետության Գերագույն խորհրդի որոշմամբ ընդունվել է դրոշի մասին կանոնակարգը։

1994 թվականի հունիսի 29-ին, Ռուսաստանի դրոշի համամասնության 1:2-ից 2:3 փոփոխության կապակցությամբ, Ալթայի Հանրապետության Պետական ժողովի՝ Էլ Կուրուլթայի որոշմամբ, դրոշի լայնության հարաբերությունը նրա երկարությանը նույնպես սահմանվել է որպես 2:3։

2003 թվականի ապրիլի 24-ին Ալթայի Հանրապետության Պետական ​​ժողովի՝ Էլ Կուրուլտայի որոշմամբ ընդունվել է Ալթայի Հանրապետության «Ալթայի Հանրապետության դրոշի մասին» սահմանադրական օրենքը, որը փոփոխություն է կատարել դրոշի նկարագրության մեջ՝ վերադարձնելով համամասնությունը՝ 1:2։

Ալթայի Հանրապետության 2016 թվականի մարտի 11-ի № 1−ԿРЗ օրենքով դրոշի 2:3 համամասնությունը կրկին վերադարձվել է։

Դրոշը ներառվել է Ռուսաստանի Դաշնության պետական հերալդիկական ռեգիստրում՝ ստանալով 13013 գրանցման համարը։

## Նկարագրություն
«Ալթայի Հանրապետության դրոշը ուղղանկյուն պաստառ է, որի լայնության հարաբերությունը երկարությանը 2:3 է, որը բաղկացած է չորս հորիզոնական շերտերից, վերևից ներքև՝ սպիտակ (պաստառի լայնության 67/100-ը), կապույտ (պաստառի լայնության 1/25-ը), սպիտակ (պաստառի լայնության 1/25-ը), կապույտ (պաստառի լայնության 1/4-ը)»։

## Պատմություն
մինի|277x277px|Ալթայցիների ազգային հեղափոխական դրոշը, 1917 թվական Առաջին դրոշը դարձել է կտավը, որը ստեղծվել է նկարիչ Գրիգորի Գուրկինի կողմից 1917 թվականին։ Կարմիր ֆոնի վրա ձախ կողմում գտնվում է կապույտ եռանկյուն, որը խորհրդանշում է լեռները։ Ներքևում ձգվում է բաց կանաչ ալիքը՝ դա Կատուն գետն է։ Եռանկյան վերևում գտնվում է դեղին շրջանը, որը խորհրդանշում է Արևը։

### 1992 թվականի դրոշ
; Նկարագրություն
Ալթայի Հանրապետության պետական դրոշը իրենից ներկայացնում է չորս հորիզոնական շերտերից բաղկացած ուղղանկյուն պաստառ. վերևինը՝ սպիտակ գույնի, ներքևինը՝ երկնագույն, նեղ շերտերը՝ սպիտակ և երկնագույն գույների։

Շերտերի հարաբերակցությունը դրոշի լայնության 1/4, 1/25 և 1/25 մասն է։

Դրոշի լայնության հարաբերությունը նրա երկարությանը 1:2 է»։

; Սիմվոլիզմ
Ալթայի Հանրապետության դրոշի երկու գույները համապատասխանում են Ռուսաստանի Դաշնության պետական դրոշի գույներին և ընդգծում են, որ Ալթայի Հանրապետությունը Ռուսաստանի Դաշնության սուբյեկտ է։
* Կապույտ շերտերը Ալթայի մաքրության, երկնքի, լեռների, գետերի և լճերի խորհրդանիշն են։
* Սպիտակ շերտերը խորհրդանշում են հավերժությունը, ձգտումը դեպի վերածնունդ, սերը և համաձայնությունը Ալթայի Հանրապետության ժողովուրդների միջև։

### 2003 թվականի դրոշ
[thumb|[Ռուսաստանի դրոշ|Ռուսաստանի և Ալթայի Հանրապետության դրոշները Չեմալի Արդարադատության տան վրա]]
; Նկարագրություն
Ուղղանկյուն կտավ չորս հորիզոնական շերտերից. վերինը՝ սպիտակ գույնի, ստորինը՝ երկնագույն, նեղ շերտերը՝ սպիտակ և երկնագույն գույների։

Դրոշի լայնության հարաբերությունը նրա երկարությանը 1:2 է։

Շերտերի հարաբերակցությունը դրոշի լայնության 1/4, 1/25 և 1/25 է»։

; Սիմվոլիզմ
Կապույտ շերտերը Ալթայի մաքրության, երկնքի, լեռների, գետերի և լճերի խորհրդանիշն են։

Սպիտակ շերտերը խորհրդանշում են հավերժությունը, ձգտումը դեպի վերածնունդ, սերը և համաձայնությունը Ալթայի Հանրապետության ժողովուրդների միջև։

## Մունիցիպալ կազմավորումների դրոշներ
2020 թվականի հունվարի 1-ի դրությամբ Ալթայի Հանրապետությունում հաշվվում էր 102 մունիցիպալ կազմավորում՝ 1 քաղաքային շրջան, 10 մունիցիպալ շրջան և 91 գյուղական բնակավայր։

### Քաղաքային շրջանի դրոշ

### Մունիցիպալ շրջանների դրոշներ

### Գյուղական բնակավայրերի դրոշներ

### Վերացված դրոշներ

## Ծանոթագրություններ

## Արտաքին հղումներ
* Положение о государственном флаге Республики Алтай
* Официальный сайт Республики Алтай 

Կատեգորիա:1992 դրոշներ
Կատեգորիա:1994 դրոշներ
Կատեգորիա:2003 դրոշներ
Կատեգորիա:Ազգային դրոշներ
Կատեգորիա:Ալթայի հանրապետություն
Կատեգորիա:Ռուսաստանի դրոշներ